Nikolai Peter Dreyer

Nikolai Peter Dreyer (født 1773 på Otterøya i nåværende Namsos kommune, død 29. april 1808) var en norsk offiser som på grunn av sin innsats og død under slaget ved Trangen 25. april 1808 ble et viktig nasjonalt symbol. Kaptein Dreyer på stubben er fremdeles hærens offisersforbunds merke.

Under slaget ved Trangen førte han som kaptein en del av major Ræders bataljon. Da de norske soldatene i kampen begynte å vike for svenskene, hoppet Dreyer opp på en stubbe, der stod han, skjøt og kommanderte. Han fikk to mann til å lade geværer for seg, men mens han stod på stubben ble han truffet flere ganger. Denne heroiske innsatsen fikk de norske soldatene til å fatte nytt mot, og de fikk da overtaket. Da han falt sammen ble han liggende på bakken mens han fortsatte å kommandere soldatene sine. Han ble dødelig såret og døde fire dager senere, 29. april 1808, på Sønsterud gård. 

Dreyer ble i samtiden omtalt som «yderst Raae og uviidende, endnu uden activite eller Fliid i Tienesten». I 1807 uttrykte kommanderende general (Karl av Hessen) misnøye «med den av ham utviste skjøtesløshet og efterlatenhet i alt tjenesten vedkommende». 

 Liv 
Han var født på handelsstedet Survika på Otterøya,Otterøya var den gang en del av det store Fosnes prestegjeld, senere egen kommune og fra 1964 del av Namsos kommune hvor faren Lars Nilsen Dreyer drev handelsstedet som utliggerborger fra Trondheim.Kolbjørn Brekstad. Kaptein Dreyer, slaget ved Trangen 1808, jubileumsboka. Etnan forlag, 2007. ISBN 978-82-997260-3-0 Dreyer bosatte seg på Nesjestranda i Veøy, hvor han i 1797 kjøpte et gårdsbruk i Flovik. De siste tre årene bodde han på Eidsøra.  

Utenfor gården på Nesjestranda ble det senere reist en bauta til minne om kapteinens innsats. Han har også fått veiene Kaptein Dreyers veg oppkalt etter seg på Skålahalvøya og i Åsnes, forbi Sønsterud gård.

 Referanser 

Kategori:Norske kapteiner
Kategori:Personer fra Namsos kommune
Kategori:Krigen med Sverige 1808–1809